<classify> BARCELONA, HISPANIA MIPANGO ya timu ya Barcelona kumrudisha mchezajiwao wa zamani Neymar inaweza kuwa migumu katika kipindi hiki cha kiangazi baadaya PSG kukataa ofa ya pauni milioni 74 pamoja na kiungo mshambuliaji PhilippeCoutinho. Uongozi wa mabingwa hao wa Ligi Kuu nchini Hispaniamapema wiki hii walifunga safari kwa ajili ya kwenda kumalizana na uongozi watimu hiyo, lakini inasemekana kuwa PSG bado walikuwa wanahitaji kiasi cha fedhakiongezeke pamoja na wachezaji wawe wawili badala ya mmoja Countinho. Rais wa timu ya Barcelona, Josep Bartomeu alikutakana bosi wa Paris Saint-Germain, Nasser Al-Khelaifi jijini Liverpool, kwenyemkutano wa viongozi wa timu za Ulaya. Viongozi wa Barcelona wamekuwa wakipambanakuhakikisha wanaipata saini ya mchezaji huyo katika kipindi hiki cha kiangazikutokana na mchezaji huyo ambaye aliondoka Barcelona mwaka 2017, kwa sasa hanamaelewano mazuri na uongozi wa mabingwa hao wa nchini Ufaransa. Hata hivyo, wapinzani wa Barcelona nchini Hispania,Real Madrid, wapo katika vita hiyo ya kuwania saini ya mchezaji huyo raia wanchini Brazil. Wakala wa mchezaji mapema wiki hii alionekana katika viwanja vyaSantiago Bernabeu kwa ajili ya kutaka kufanya mazungumzo na uongozi wa Madridjuu ya uhamisho wa mchezaji huyo. Inasemekana kuwa, Barcelona wanajipanga tena kutumaofa ya mwisho ya kiasi hicho cha fedha pamoja na wachezaji wawili ikiwaCoutinho pamoja na kiungo mwingine Ivan Rakitic. Hata hivyo kwa mujibu wa mitandao mbalimbali yahabari nchini Ufaransa, PSG wanawataka Barcelona kuhakikisha wanaweka mezanikiasi cha pauni milioni 206 ili kuweza kukamilisha dili hilo, alini wakishindwakabisa kuweka kiasi hicho cha fedha basi waweke mezani pauni milioni 93 pamojana Coutinho, Rakitic na Nelson Semedo, ila Barcelona hawataki kumjumlisha na Semedo. Tangu Neymar ajiunge PSG, amecheza jumla ya michezo58, akifunga jumla ya mabao 51, akitoa pasi za mwisho 29, akioneshwa kadi 14 zanjano na moja nyekundu.  <topic>: MICHEZO 